**Доклад за дейността на НЧ”Светлина”през 2022година**

**Януари**

1.В първите часове на Новата 2022г. на площада пред кметството се събрахме жителите на нашето населено място и се повеселихме.Инициативата бе съвместна с кметството на Самуилово.

2**.**Отбелязахме Бабин ден на 21 януари-ден на родилната помощ в читалището

Февруари

1.Участвахме в Националния виртуален конкурс за „Обредни песни“ на 7.02.2022г.в НЧ“ Христо Ботев 1910“ с.Голямо Соколово, общ. Търговище –

2.Посещение на библиотеката бе направено от ученици от ОУ”Христо Ботев”.С тях освен ,че ги запознахме с ползата от четенето на книгите,изработихме традиционни мартенички и сувенири послучай тоя празник.

Март

1.Участвахме в конкурса за най- добре изработена картичка : „Баба Марта бързала, мартенички вързала“**,**организиран от НЧ “Христо Ботев 1936“ с. Бяла, общ. Сливен,където спечелихме 1-во място

Тоя месец участвахме в няколко други конкурса послучай БабаМарта:

А именно:2. Конкурс за традиционна мартеница, пролетно пано, организиран от Община Разлог и Исторически музей- Разлог

3.Конкурс за мартеница вЦПЛР/Център за подкрепа на личностно развитие/ гр. Стара Загора-

4. Фото-конкурс “Баба Марта бързала – мартенички вързала в НЧ“ Пробуда 1934“ с. Ковачите, общ. Сливен –

5.Конкурс на тема: Мартеница направи, светла мисъл изпрати“,организиран от НЧ“ Христо Ботев 1898“ с. Ценово, обл. Русе

6.Конкурс за мартеничката,обявен отДетски образователен център „ Дай, бабо, огънче“, гр. Перник

7.Конкурс за мартеничката проведен в ОЦИД /Общински център за извънучилищни дейности/– гр. Тутракан

От всички тях получихме грамоти.

8.Отбелязахме на трети март-Освобождението на България от турско робство с концерт,рецитал и поднасяне цветя на паметните плочи в парка ,завършващ с всеобщи хора.

9. Пресъздадахме обичая” Заговезни **„**в продължение на 6 часа съвместно с ПК”Старите дъбове” и Кметство Самуилово- 6 март

10.Отбелязахме международния ден на жената.-8март,съвместно с пенсионерския клуб

11.Участвахме в онлайн Конкурс за снимка на автентична народна носия „От раклата на баба“ ,организиран от НЧ“ Развитие – 1926“ с. Стража, общ. Търговище

12. Участие взехме и в проекта Ръкоделни традиции-визуализиране и документиране на нематериално текстилно наследство,организиран от Текстилния музей гр.Сливен и финансиран от Национален фонд Култура.В този проект се актактува на четирите приложни текстилни техники:изработване на ръчни шнурове и гайтани;изработка на мънистени накити,декорации и колани;шита дантела”Кене”и изработване на колани на кори.

Горди сме да отбележим,че на 13 март бяхме демонстратори,лектори и ментори в техниката за изработване на ръчните шнурове и гайтани,а филмчето създадено за това фигурира в ютуб.

Април

1.Взехме участие и в 10- ти конкурс „ Щърко шарен, добре си ни дошъл“- ОУ „ Христо Ботев“ с.Самуилово, общ. Сливен с рисунки на някои деца.

2.Наше участие имаше и в конкурс за автентична носия в с. Миланово, общ. Търговище,където бяхме отличени с **3- то място** за оригинално представяне **-**15 април 2022 година

3.Окрасено бе с великденски картина читалището ни послучай светлия християнски празник.

4.Участвахме в онлайн конкурс: „Престилката- символ на женското начало”организиран от НЧ “Просвета- 1921” с. Злато поле, общ. Димитровград- 15 април 2022 година

5.Посещение на лазарки по домовете на самуиловци и лазаруване имаше и през изминалата година,които попяха и поиграха на стопаните за берекет и благополучие.-16 април

6. С обичаите “Лазаруване“ и „Сирни Заговезни“ се явихме и на XXI Регионален фолклорен събор „Пролетни игри и обичаи – Цветница“ в гр. Твърдица на 17 април 2022г.Там завоювахме 2-ро място за обичая „Сирни заговезни”

7.Отбелязахме светлия празник „Великден” с концерт,състоял се пред читалището ни и конкурси за най-добра рисунка,най-як борак и най-красиво боядисано яйце

Май

1.Присъствахме в Денят на отворените врати по проект Учебна градина”Зелена математика”в ОУ”Хр. Ботев”на 5 май

*2.*Участие взехме в XXIV национален фестивал на детскатакнига в Сливен 11-13май 2022г.Бяхме участници в срещите с авторите Тодор Каракашев,Йорданка Белева ,Доника Ризова и издателство” Хермес”

3.Отбелязахме денят на писменността -11 май.

4.Участие на НЧ „Светлина 1908“имаше и във Фолклорния събор, „ Еленово“ 2022 година в с. Еленово, общ. Нова Загора, обл. Сливен- - 21 май 2022 година .ДТС”Изворче”представи танца хоротропчета ,а

ЖПГ “Самуилова китка“бе отличена с **2- ро място .**

Друга награда получихме за индивидуалното изпълнение на Станка Домусчиева ,а именно **3- то място.**

Юни

1. С много веселие ,игри и емоции премина празника по случай Деня на детето 1-ви юни

2. Денят на Ботев и загиналите за свободата на България отбелязахме съвместно с ОУ”Христо Ботев” и с НЧ”Изгрев 1936” с. Глуфишево -2юни

3.На 3- ти юни се състоя голям концерт по случай традиционния събор на с. Самуилово„Св. Св. Константин и Елена”.

Участие в събора взеха всички състави към читалището ни и състави от Селиминово ,Гавраилово, Кермен,Сливен-кв.”Дружба”,с.Гергевец и с. Панаретовци.

4.Награди получихме и на XI Национален народен събор „Света Троица“ ,организиран от НЧ“ Св. Св. Кирил и Методий 1894“- гр. Тополовград и кметството на 11 юни 2022 година -

**ДТС получи специалната награда на кметството**; За уникална автентична носия получихме грамота,а на

**ЖПГ “Самуилова китка“-бе отредено 2-ро място**; За индивидуално пеене-Станка Домусчиева **получи 3-то място.**

5.Еньовден пресъздадохме в парка на с. Самуилово на 24 юни.Децата от ДПГ”Звънчета”изпяха няколко песни свързани с празника,извихме венец с росни билки и минахме под него за здраве.

6.Участие взехме в Регионалния събор“На събор край Тунджа“ , състоял се в с.Крушаре, общ. Сливен с обичая„Сирни Заговезни“

25 юни 2022 година.Макар,че не се класирахме за Копривчица се представихме достойно.

7.Във втория национален детско-юношески фолклорен конкурс “Златни пафти“в Тутракан на 26 юни 2022г. взехме онлайн участие с представянето на ДТС „Изворче“,като изпратихме изпълнение на танца им” Хоротропчета”

Юли

1.Лятото в библиотеката се състояха събирания на групи от деца на тема:При нас четенето е интересно и лесно”,на които децата четоха

На Фестивал „Златна праскова“ 2022 ж. с. Гавраилово,състоял се на 28 юли 2022 получихме много **награди** ,а именно:

**ДТС“ Изворче“- отлично представяне и ДПГ“ Звънчета“- 3-то място,**

**Ния Стоянова- 3- то място- Мини Мис „Прасковка“ и поощрителни награди за Никол Димитрова – Мини Мис „Прасковка“ и Андрей Кацаров- Мини Мистър “Прасковка“**

2.Участие взехме и на Фестивала на „ Етносите, багрите и Котленския килим“,състоял се на 30 юли 2022 г.Там отново се изявиха ДТС „Изворче „ и ДПГ „Звънчета“ и получиха грамоти.

## Август

1.Участвахме в Шестнадесети национален тракийски фолклорен събор „Богородична стъпка“ – Старозагорски бани 2022 г.на 28 август 2022 г.с изпълнението на ДТС „Изворче“, ДПГ „Звънчета“ , ЖПГ „Самуилово китка“ и индивидуалното изпълнение на Станка Домусчиева.Там получихме грамоти и плакет за принос във фолклорното изкуство.

2.Участие взехме в арт- изложба, организирана от НЧ “Христо Ботев- 1920“ с. Млекарево-, под надслов „Сръчността на българката в миналото, преплетена с креативността на настоящето „ на 26 август 2022г.Там представихме продукти на клуба „Сръчни ръце“към читалището.

## Септември

1.На 6 септември чествахме 137 години Съединението на България с концерт на който участие имаше на МТС”Българче” ДТС „Изворче“, ДПГ „Звънчета“ , ЖПГ „Самуилова китка“,рецитаторката ни на преклонна възраст Димитринка Колева и рецитатори деца.Концерта завърши с всеобщо хоро!

### 2. Участвахме и в представяне на книгата на Дора Куршумова „Котленските килими- по-силни от времето”,състояло се на 16 септември

#### Октомври

1. Участвахме в организираната от Сдружение „Читалища” Сливен среща и обмяна на опит с колеги от читалища в област Хасково и посещение на гр. Кърджали и Перперикон на 4 и 5 октомври.

2.Участие на нашето читалище имаше в реконструкцията послучай110 години от действията през Балканската война ,която се състоя на 15 октомври 2022 г.А в концерта състоял се в по-късен етап послучай тоя годишнина и 115 години от създаването на НЧ „Пробуда 1907“ с. Биково, общ. Сливен,ДТС”Изворче” взе участие с две хорца и танца „Хоротропчета”.

3.Можем да се похвалим ,че сме единственото читалище организирало посещението на „Щура лаборатория„ за заинтересованите деца в малко населено място.Събитието се състоя на 16 октомври 2022 г.и предизвика еуфория и мечти във всяко детско сърце на присъстващите.

4.Отбелязахме 97 годишнината на най-стария жител на нашето населено място Петка Стефанова като отидохме в дома й и я почетохме с подарък,поздравителен адрес и организирахме празника.-20 октомври

5. ДТС “Изворче „взе участие и във Фолклорния танцов фестивал”Приятели чрез танца” ,състоял се в гр.Сливен в крепостта „Туида„ на 22 октомври 2022 г.

6.Участие на ДТС “ Изворче “ имаше и в Празника на танцовата самодейност „ На хорището “в с.Селиминово, общ. Сливен,състояло се на 29 октомври 2022 г.

7 .НЧ”Светлина1928”взе участие в Празника на креативността, детското въображение и мечти в ЦДГ „Слънчо“ -с. Самуилово, общ. Сливен на 30 октомври 2022 г.Там майсторихме заедно и осъществихме нашите и детските есенни пана с природни материали.Бяхме поздравени с песни и стихчета за есента от децата и си разменихме есенни подаръци.

##### **Ноември**

1. На 1 ноември 2022г. присъствахме на празничната програма на ОУ”Хр.Ботев”послучай денят на християнското семейство

2. Отбелязахме Денят на будителите с концерт ,в който участваха ЖПГ „Самуилова китка“, ДТС „Изворче“ , ДПС”Звънчета”МТС”Българче” ,на който присъстваха членове и гости на читалищетог.Подарихме и скромен подарък послучай празника и на дейните членове на читалището.

3. В денят на християнското семейство- 21 ноември 2022 поздравихме присъстващите в салона на читалището с изпълнения на ЖПГ „Самуилова китка“, ДТС „Изворче“и ДПС”Звънчета”. Тогава се състоя и базар на изработените по инициатива на читалището плетени зайци и изделия на клуб „Сръчни ръце“. Със събраните средства се закупи един ямурлук за коледарите ни .

Тук искам да блатодаря на всички включили се в плетенето на зайците повечето от които присъстват и днес тук.Бъдете благословени!

4. Участвахме в регионалния обучителен семинар на регионална библиотека „Сава Доброплодни” на тема:”Библиотечна документация.Библиотечна статистика.Представяне на данни в Регистър на обществените библиотеки/най-често допускани грешки/”

5.Участие взехме в творческата среща с ямболската авторката Генка Богданова в НЧ”Ангел Димитров 1937” на 25 ноември2022г.Тя е член на Съюза на българските писатели ,както и в Интернационалния съюз на писателите.Срещата протече много интересно и вълнуващо.Закупихме шест книги от тая авторка ,тъй като й са много интересни произведенията.

##### **Декември**

1.Участвахме в онлайн конкурс за най-добра ръчно изработена коледна украса организиран от НЧ”Отец Паисий1936”гр.Сливен,откъдето имаме спечелено първо място .

2.Участвахме и в коледния онлайн конкурс за направата на коледни картички и украси в НЧ”Пробуда1938”в с.Панаретовци

3.Участвахме в Коледния концерт на Сдружение „Читалища“с индивидуалното изпълнение на Станка Домусчиева.Включихме се с три ястия и в кулинарната изложба ,състояла се тогава в зала „Зора” на 14 декември

4.Уважихме поканата на НЧ”Надежда”с.Гергевец да участваме в техния Коледен концерт на 17 декември.ДТС”Изворче”, ДПС”Звънчета”и състава за Модерни танци показаха своите умения.

5.Състоя се новогодишен турнир по шах,в който участва и читалището.

Щастлива съм да съобщя ,че първо място грабна Йордан Василев,член на настоятелството на нашето читалище и на който помагах някога като беше малко момче в прохождането на тази сложна логическа игра –шаха.

6.Отпразнувахме настъпващата Нова година съвместно с пенсионерския клуб на 21 декември

###### 7.Празненство послучай новата година имаше и в читалището.

8. Коледния концерт в залата на читалището нипредизвика голям интерес сред жителите ни. ДТС „Изворче“, ДПГ „Звънчета“ , ЖПГ „Самуилова китка“,МТС”Българче”, Коледарска група и представяне на обичай „Посрещане на коледари“както и състава за модерни танци предоставиха една красива и интересна програма.В този концерт взеха участие и НЧ”Надежда 1926”.А самият концерт завърши с появата на Дядо Коледа и Снежанка,които раздадоха подаръци на послушните деца.Кметството на Самуилово се включиха в този концерт,за което им благодарим като осигуриха коледни торбички за 30 деца ,като в тях имаше занимателни пособия.

Коледния концерт бе съпроводен с базар на зайци и коледни плакети изготвени от нашето читалище с помощта на ОДФ/обществен дарителски фонд/в гр.Сливен,както и кулинарна изложба. Всичко това се случи на 23 декември.

9.Коледуване имаше на коледарската читалищна група из селото с посещение в домовете и наричания за здраве и берекет.на 25 декември

10.Коледарската група участва във фрагмент от обичай „Посрещане на коледари“/ в регионалния фолклорен събор” Зимни празници” в с. Мечкарево, общ. Сливен на 26 декември.Макар ,че не бяхме между наградените тази година,читалището ни се представи достойно.И можем с гордост да отбележим ,че нашите коледари продължат да са единствената група ,която се състои от младежи.

Тук искам да благодаря на всички коледари,които тази година отделиха дял в повече, от събраните средства при коледуването в полза на читалището.Както и специални благодарности на Павел Енчев,който отстъпи своя личен дял за читалището.Бъдете здрави!

С тези пари се закупиха два гардероба за съхранение на дрехите им –един трикрилен с настройка и един с плъзгащи врати.А с останалата сума ще се закупят необходимите калпаци ,навуща и всичко недостигащо за коледарите.

**И няколко факти за Библиотеката**

Библиотечният фонд се състои от 7841 броя книги. Набавени са 115 книги тази година. От тях 109 броя са дарени и 6 закупени.Дарените книги са от Дора Куршумова,издателство „Хермес”,Тонка Стоянова,но най-голям брой ,а именно 71 книги са ни дарени от Илияна Василева,за което сърдечно й благодарим.Отчислени са 45 библиотечни материали след частична инвентаризация като физически изхабени и остарели по съдържание. Само 2 книги са невърнати от читатели. Заети са 572 книги за дома тази година, а посещенията в читалището са 1835. Записани потребители в библиотеката са 73 души , като 41 от тях са деца до 14 години.Библиотеката разполага с нови книги от 2019,2020,2021 и 2022г,които при интерес могат да се предложат и прочетат,макар че всички знаем че добрата книга по принцип няма остаряване.